ПРАВИЛА ЗА ПРОВЕЖДАНЕ НА КАМПАНИЯТА

**"Регистрирай се на страницата на Philips и играй за спечелването на една от пет автоматични маши"**

Период на провеждане – от 25.07.2025г. до 02.08.2025г., който съвпада с провеждането на музикалния фестивал Ехе.

**РАЗДЕЛ 1*.* ПРАВИЛА НА КАМПАНИЯТА „СТАНИ ЧАСТ ОТ СЕМЕЙСТВОТО НА PHILIPS“**

1.1.Настоящите правила определят начина на провеждане на кампанията **"Регистрирай се на страницата на Philips и играй за спечелването на една от пет автоматични маши"** уреждат взаимоотношенията на организатора на кампанията с физическите лица, участващи в нея.

1.2.С регистрацията си в кампанията участниците приемат да спазват условията и разпоредбите

на настоящите правила.

1.3.Настоящите правила са изготвени в съответствие с изискванията на българското законодателство и са публично оповестени на <https://www.philips.bg/c-w/promotions#filters=PERSONAL_CARE_GR>. Организаторът на кампанията си запазва правото да допълва или променя Правилата по всяко време, като промените влизат в сила в деня на тяхното оповестяване на същия сайт, освен ако в конкретния случай не е посочено друго. В случай че участникът не е съгласен с такива промени, същият следва да прекрати участието си в кампанията.

1.4.Един участник може да получи само една награда. Механизмът на спечелването на наградите е описан в Раздел 5 от настоящите правила.

# РАЗДЕЛ 2: ОРГАНИЗАТОР

Организатор на кампанията **"Регистрирай се на страницата на Philips и играй за спечелването на една от пет автоматични маши"** (наричана по-долу за кратко „Игра“) е „Филипс България” ЕООД (наричан по-долу за кратко “Организатор”), с адрес на управление в гр. София 1715, Бизнес Парк София №1, сграда 12Б, ет.3, с ЕИК 040448997.

# РАЗДЕЛ 3. ТЕРИТОРИЯ И СРОК НА ПРОВЕЖДАНЕ НА КАМПАНИЯТА

* 1. Играта се организира и провежда на територията на Република България.
  2. Играта се провежда в периода от 25.07.2025г. до 02.08.2025 г. включително и съвпада с провеждането на музикалния фестивал Ехе. В рамките на този период участникът може да участва и има възможност да спечели награда от Кампанията. Организаторът може да съкращава или удължава срока на Кампанията по собствено усмотрение с промяна на настоящите правила и оповестяването им на [www.philips.bg.](http://www.philips.bg/)
  3. Организаторът прави провеждането на Кампанията достояние на широката общественост чрез интернет-страницата: https://www.philips.bg/c-w/promotions#filters=PERSONAL\_CARE\_GR

# РАЗДЕЛ 4. ИЗИСКВАНИЯ ЗА УЧАСТИЕ В КАМПАНИЯТА

* 1. В Кампанията не могат да участват лица, работещи на трудов или граждански договор към Организатора, както и членове на семействата на тези лица (родители, съпрузи и деца).
  2. Участник в Кампанията е всяко пълнолетно физическо лице, което в периода от 25.07.2025г. до 02.08.2025г. се е регистрирало за участие в Кампанията, предоставило е всичката задължителна информация и е приело настоящите Общи условия. При регистрацията си участникът следва да предостави личните си данни като своите имена и имейл адрес .
  3. В Кампанията не могат да участват лица под 18 години. С регистрирането си за участие в Кампанията участниците декларират, че имат навършени 18 години и имат право валидно и неограничено да извършват всички действия във връзка с участието си.
  4. Участия, осъществени некоректно от едно и също лице, се считат за невалидни, като Организаторът е оправомощен да отстрани участника от участие в Кампанията на това основание. Организаторът не носи отговорност при предоставяне на данни от трети лица без предварителното съгласие или знание на съответния участник.
  5. Организаторът на Кампанията има право по своя преценка и без предизвестие да изключи участник от Кампанията, включително, но не само, ако не отговаря на условията за участие, посочени в настоящите Правила и/или ако наруши някое от правилата на Кампанията.

# РАЗДЕЛ 5. МЕХАНИЗЪМ ЗА ПРОВЕЖДАНЕ НА КАМПАНИЯТА

* 1. Организаторът осигурява интернет-страница на Кампанията, която е обособено място в глобалната интернет мрежа, определено чрез своя унифициран адрес (URL) по HTTP-протокол и съдържащо файлове, програми, текст, звук, картина, изображение или други материали и ресурси, което е определено от Организатора за провеждане на Кампанията, а именно: интернет-страницата на https://www.philips.bg/c-w/promotions#filters=PERSONAL\_CARE\_GR
  2. В периода на провеждане на Кампанията участниците могат да се регистрират чрез формата за регистриране, която Филипс България предоставя на своята интернет страница за целите на Кампанията, и да следват стъпките за участие**.** Всички лица навършили осемнадесет годишна възраст към момента на стартиране на Кампанията, регистрирали се за участие в Кампанията в периода от 25.07.2025 г. до 02.08.2025г., могат да спечелят като награда една от общо 5 / пет / броя от продукт на Philips – автоматична маша за коса Philips WavePro Styler.

**Стъпки за регистрация:**

* + 1. Използвайте промоционалната форма за регистриране, която Филипс България предоставя за целите на Кампанията на свота интернет страница.
    2. Попълнете формата за регистрация със следната задължителна информация:
* Име;
* Фамилия;
* Имейл адрес;
* Маркирайте полето „Съгласен съм с Политиката за конфиденциалност и условията на Играта“;
* Маркирайте полето „Съгласен съм предоставените от мен лични данни да бъдат обработвани от „Филипс България” ЕООД за целите на Кампанията”;
* Маркирайте полето „Декларирам, че към настоящия момент имам навършени осемнадесет години“;
  + 1. Ако желаете - маркирайте полето „Предоставям своето съгласие да получавам в бъдеще информация за Philips продукти и промоции
    2. Кликнете на бутона за регистрация/изпращане на данните
* След като попълните регистрационната форма, избирате бутона, веднъж избрана тази опция, не можете да се върнете и модифицирате предоставената вече лична информация. Личните Ви данни могат да бъдат коригирани при условията на чл.10.7. от настоящите Общи условия.
* Регистрацията ще бъде завършена с потвърждаващо съобщение на уеб страницата, или със съобщение, обясняващо причината за отказа на регистрация. Регистрацията би била неуспешна в случай че:
* участникът не попълни всички задължителни полета;
* участникът предостави непълна или некоректна информация;
* участникът заяви своето желание за участие в играта в срок извън посочения;
  1. Участието в Кампанията не е обвързано с покупка на продукти, предлагани от Организатора.
  2. Всеки участник може да спечели само 1 (една) предметна награда.
  3. Участниците нямат право да извършват действия или да използват програми, или да правят опити за това, за да заобиколят/нарушат правилата на Кампанията за регистрация, което изкуствено увеличава шансовете за спечелване на награда, извън описаното в механизма на Кампанията, като напр. да използват неоторизирани скриптове, програми за систематично или автоматично управление на игри или отделни функции от такива програми, частично или напълно автоматизирана програма и др.
  4. Всеки Участник, който нарушава разпоредбите на т. 5.5., ще бъде автоматично дисквалифициран от участие в Кампанията, включително губи правото си да получи спечелена награда от Кампанията, ако е бил определен за печеливш.

# РАЗДЕЛ 6. ОПИСАНИЕ НА НАГРАДИТЕ И ИЗБОРА НА ПОБЕДИТЕЛИТЕ

* 1. Победителите се определят чрез теглене в присъствието на свидетели.
  2. Предоставените награди са от серията продукти „Грижа за косата“ и представляват общо 5 /пет/ броя автоматична маша за коса Philips WavePro Styler.
  3. След приключване на музикалния фестивал Ехе представител на Организатора в присъствието на свидетели ще определи 5 / петима / победители, всеки един от които ще получи по 1 / един / брой от посочените награди.
  4. Организаторът определя на случаен принцип всеки победител.

# РАЗДЕЛ 7. ОБЯВАВАНЕ НА ПОБЕДИТЕЛИТЕ И ВАЛИДИРАНЕ НА НАГРАДИТЕ

* 1. Победителите ще бъдат информирани след провеждането на избора на победителите. Избор на победители ще бъде извършен в срок до 10 дни след завършването на кампанията и на музикалния фестивал Ехе.
  2. Организаторът ще уведоми победителите чрез e-mail до посочения при регистрацията електронен адрес, в отговор на който, победителят предоставя актуалния си адрес за доставка на наградата.

# РАЗДЕЛ 8. ПОЛУЧАВАНЕ НА НАГРАДИТЕ

* 1. Организаторът изпраща наградите на победителите на посочените от тях адреси за доставка. Всеки участник, определен за победител следва да предостави адрес, на който да му бъде доставена съответната награда в 14 - дневен срок след предоставянето от негова страна на пълен адрес. Доставката се извършва чрез куриерска компания за сметка на Организатора.

Организаторът си запазва правото да се свързва с участниците при грешен или неточен адрес за доставка.

* 1. В случай, че участник, определен за победител, откаже да приеме наградата или не предостави адрес, на който да му бъде доставена съответната награда в рамките на 7 /седем/дни след изпращане на съобщението от страна на Организатора, се избира друг участник, който да получи неговата награда.
  2. Не се допуска замяна на спечелена награда с нейната парична равностойност, ваучери, друга предметна награда или стока, както и срещу услуги.
  3. Организаторът не носи отговорност за дефекти или забавяне при предоставянето и/или получаването на наградите по вина на съответната куриерска компания.

# РАЗДЕЛ 9. ОТГОВОРНОСТ

* 1. Организаторът не носи отговорност за вреди, причинени на участниците при или във връзка с провеждането на Кампанията като цяло, или за грешки и/или недостатъци при провеждане на Кампанията като цяло, поради извънредни обстоятелства или неизправности в интернет- страницата [www.philips.bg](http://www.philips.bg/) или в обслужващата информационно-съобщителна и телекомуникационна инфраструктура.
  2. Организаторът не носи отговорност за неизпълнение на условията и задълженията си по настоящите правила или за грешки при провеждане на Кампанията като цяло поради форсмажорни обстоятелства и неизправности в обслужващата техника, които се дължат на действия или бездействия на трети лица, възникнали по вина на Организатора.
  3. Организаторът не носи отговорност спрямо избран за победител участник, предоставил невалидни, несъществуващи, непълни или неточни данни.
  4. Организаторът не носи отговорност за невъзможност на участниците да се регистрират за участие в Кампанията поради технически проблеми, забавяне или други причини свързани с Интернет доставчика или Интернет връзката на лицето, желаещо да се регистрира.

# РАЗДЕЛ 10. ЗАЩИТА НА ЛИЧНИ ДАННИ

10.1. Участието в Кампанията е доброволно. С попълване на регистрационната форма участникът заявява, че е запознат с Бележката за поверителност на Philips, публикувана на интернет адрес [https://www.philips.bg/a-w/privacy-notice.html,](https://www.philips.bg/a-w/privacy-notice.html) както и с условията за събиране и обработване на лични данни включително за целите на участието в играта, за доставката на спечелената награда и че приема тези условия. Администратор на личните данни е Организаторът „Филипс България” ЕООД, с ЕИК 040448997, с адрес на управление в гр. София 1715, Бизнес Парк София №1, сграда 12Б, ет.3. По въпросите на защитата на личните данни и упражняване правата на субектите на данни участниците в играта могат да се обръщат към длъжностното лице по защита на личните данни –

-г-жа Изабела Шволгин, позиция: Висш юридически съветник за ЦЕЕР, адрес на електронната поща: dpo.cee@philips.com, адрес: Philips Poland, Al. Jerozolimskie 195B, 02-222 Варшава, Полша.

10.2.Организаторът носи пълна отговорност за законосъобразното събиране и обработване на предоставените от участниците лични данни, съгласно Закона за защита на личните данни и Общия регламент за защита на личните данни (“GDPR”). За участието в Кампанията всеки участник предоставя на Организатора по повод провеждането на Кампанията име, фамилия, дата, месец и година на раждане и e-mail адрес за контакт. С оглед на необходимостта от деклариране на спечелените предметни награди и задължението на Организатора за издаване на служебни бележки, печелившите участници ще трябва да предоставят на Организатора и ЕГН.

10.3.Организаторът ясно обозначава доброволния характер на предоставяне на данните, като всеки участник има право по всяко време да откаже предоставяне на личните си данни или да иска предоставените от него данни да бъдат заличени, с което участието му в Кампанията се преустановява.

10.4.С участието си в Кампанията участникът се съгласява предоставените лични данни да бъдат съхранявани и обработвани от Организатора за целите на Кампанията, съответно да бъдат изпращани уведомления до печелившите,за уведомления за предстоящи промоции, лансиране на нови продукти и пр. Участникът може да даде изрично съгласие във формата за регистрация. Това съгласие не е задължително и не е условие за участие в Играта. Организаторът може да предостави личните данни на трети лица, с които Организаторът има сключен договор и, които

е определил за обработващи на личните данни. Например личните данни на печелившите участници ще бъдат предоставени от Организатора на куриерската фирма, която ще извърши доставката на наградата. Последиците от отказ за предоставяне на лични данни за целите на доставката са свързани с невъзможност за спечелените награди да бъдат доставени до конкретен адрес и лице.

10.5.При предоставяне на непълни и/или неверни лични данни Организаторът има право да откаже участието на участник в Кампанията.

10.6.Организаторът не носи отговорност и не дължи обезщетение на лице, чиито лични данни са използвани за регистрация в Кампанията от друго лице, независимо дали първото е дало или не съгласие за това.

10.7.Организаторът декларира и осигурява неговите партньори, да не предоставят данните на трети лица, освен за целите на настоящата Кампания или в случаите, когато това е предвидено в закон.

10.8.Всеки участник има право на достъп до обработваните лични данни и право да поиска от Организатора: коригиране на грешни/неактуални лични данни; изтриване на личните му данни; ограничаване на обработването на личните му данни; преносимост на личните му данни; може да възрази срещу обработването на личните му данни; да не бъде обект на решение, основаващо се единствено на автоматизирано обработване; информация за целите на обработването, категориите обработвани лични данни и лицата, пред които личните им данни е възможно да бъдат разкрити, като отправи писмено заявление до Организатора на адреса на управление или на имейл адрес [**privacy@philips.com**,](mailto:privacy@philips.com) лично от физическото лице или от изрично упълномощено от него лице чрез нотариално заверено пълномощно.

10.9.Събраните в Кампанията лични данни ще бъдат унищожени в едномесечен срок след края ѝ, ако участникът не е дал съгласие „Филипс България” ЕООД да му изпраща уведомления за предстоящи промоции, лансиране на нови продукти и пр. В този случай ще бъдат обработвани само толкова лични данни, колкото са необходими за изпращането на посочената информация. Личните данни на печелившите участници ще бъдат обработвани за срок от 10+1 години съобразно чл.38, ал.1, т.3 ДОПК. По всяко време участникът има право да оттегли съгласието си за обработване на личните му данни за целите на получаването на уведомления за предстоящи промоции, лансиране на нови продукти и пр. (директен маркетинг). С такова предназначение във всеки един от изпращаните имейли е предвиден бутон за отписване в долния край на всеки промоционален имейл, който получавате от нас. Това съгласие може да бъде оттеглено по всяко време и на имейл адрес [**privacy@philips.com**.](mailto:privacy@philips.com) Личните данни, използвани за целите на директния маркетинг, ще се обработват за срок от 2 (двe) години, считано от предоставянето на съгласието за обработване. След изтичане на посочения период тези данни ще бъдат изтрити.

10.11.При упражняване правата по чл.10.8. от страна на субект на данни (Участник в Играта) Организаторът може да поиска допълнителни доказателства от заявяващия правото с оглед установяване на самоличността му (процес на верификация), респективно на легитимността му да упражни правата си като субект на данни. Организаторът ще разгледа всяко писмено искане в срок от един месец, считано от получаване на искането за упражняване на правата на участника като субект на данни и установяването на неговата самоличност. Искането трябва да изхожда от същия имейл, който участникът е регистрирал или, ако изхожда от друг имейл или е направено по друг начин, то заедно с искането или допълнително следва да бъдат представени доказателствата, които да идентифицират участника. Искането трябва да съдържа най-малко следната информация:

* + 1. трите имена на участника, имейл адрес и друга информация, която позволява за идентифицирането на субекта на данните;
    2. данни за връзка с участника;
    3. данни на пълномощника, ако искането се подава от пълномощник. В този случай е необходимо да се приложи сканирано и нотариално завереното пълномощно;
    4. посочване на конкретното право, което участникът желае да упражни и описание на искането;

10.12.Всеки участник има право да подаде жалба пред Комисията за защита на личните данни на адрес гр. София 1592, бул. „Проф. Цветан Лазаров” №2 или по електронен път чрез интернет страницата на Комисията за защита на личните данни, а именно [https://www.cpdp.bg/.](https://www.cpdp.bg/)

# РАЗДЕЛ 11. СПОРОВЕ

Всички спорове между Организатора и участниците, възникнали във връзка с Кампанията като цяло, ще се решават в дух на добра воля чрез преговори между тях, а в случай че това се окаже невъзможно, ще бъдат отнасяни за разрешаване пред компетентните държавни органи в Република България, като приложимото право е българското.

# РАЗДЕЛ 12. ОБЩИ РАЗПОРЕДБИ

* 1. Настоящите правила са достъпни на интернет-страницата [https://www.philips.bg/c-](https://www.philips.bg/c-w/promotions/registercrm.html) [w/promotions/registercrm.html](https://www.philips.bg/c-w/promotions/registercrm.html) за периода на провеждане на Кампанията.
  2. Настоящите правила съставляват пълните правила, уреждащи провеждането на Кампанията и участието на потребителите в нея. За всички въпроси, неуредени изрично в тях, ще се прилагат правилата на действащото българско законодателство.
  3. Организаторът запазва право при констатиране на нарушения в процеса на участие да дисквалифицира съответния участник.
  4. Организаторът не е длъжен да води кореспонденция и да обсъжда непечеливши

претенции, включително при изтичането периода на Кампанията или по други подобни поводи.

* 1. Организаторът не носи отговорност спрямо избран за победител участник, предоставил невалидни, несъществуващи, непълни или неточни данни.
  2. Настоящите правила влизат в сила на 25.07.2025 г. и важат за целия период на провеждане на Играта като цяло, както и до окончателното уреждане на всички отношения, свързани с нея.